
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 94
                                                                  din 24 mai 2017
                privind aprobarea închirierii directe a unor terenuri

             aferente construcției - locuință 
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.922/12.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare ;

Având în vedere cererea înregistrată la Municipiul Sighişoara sub nr. 7470/20.03.2017, formulată de domnul Goța Ioan Alexandru, cu referire, în esenţă, la închirierea cotei - părți a terenului, în suprafață de 144 mp., din suprafața totală de 575 mp., înscris în C.F. nr. 57257 Sighișoara, sub nr. top 3201/1 și 3202/2, aferent apartamentului nr. III, proprietatea acestuia, situat în Municipiul Sighişoara, str. Gheorghe Lazăr nr. 10, înscris în C.F. individuală nr. 57257 – C1 – U3 Sighișoara, sub nr. cadastral 3201/1/III;

Având în vedere cererea înregistrată la Municipiul Sighişoara sub nr. 8001/24.03.2017, formulată de domnul Diliman Dorin, cu referire, în esenţă la închirierea terenului, în suprafață de 456 mp., aferent construcției - locuință, proprietatea acestuia, situat în Municipiul Sighişoara, cartier Venchi nr. 49, înscris în C.F. nr. 57554 Sighișoara, sub nr. cadastral 57554;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, în urma închirierii acestor terenuri se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 12.921/12.05.2017, prin care se propune aprobarea închirierii directe a unor terenuri aferente construcției - locuință, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                     H O T Ă R Ă Ş T E:
Art. 1.  (1) Se aprobă închirierea directă a cotei - părți de teren, în suprafață de 144 mp., din suprafața totală de 575 mp., înscris în C.F. nr. 57257 Sighișoara, sub nr. top 3201/1 și 3202/2, către Goța Ioan Alexandru și soția Goța Marcela, teren aferent apartamentului nr. III, proprietatea acestora, situat în Municipiul Sighişoara, str. Gheorghe Lazăr nr. 10, înscris în C.F. individuală nr. 57257 – C1 – U3 Sighișoara, sub nr. cadastral 3201/1/III.

 (2) Chiria va fi de 144,00 lei/an, stabilită conform art. 4, alin. (1) din anexa nr. 8 la Hotărârea Consiliului Local Sighişoara nr. 105/27.12.2016 şi va fi indexată anual cu indicele de inflaţie.

 (3) Durata închirierii va fi de 5 (cinci) ani, începând cu data de 01.06.2017.
Art. 2.  (1) Se aprobă închirierea directă a terenului, în suprafață de 456 mp., către Diliman Dorin, teren aferent construcției - locuință, proprietatea acestuia, situat în  Municipiul Sighişoara, cartier Venchi nr. 49, înscris în C.F. nr. 57554 Sighișoara, sub nr. cadastral 57554.

 
(2) Chiria va fi de 228,00 lei/an, stabilită conform art. 4, alin. (1) din anexa nr. 8 la Hotărârea Consiliului Local Sighişoara nr. 105/27.12.2016 şi va fi indexată anual cu indicele de inflaţie.

 
(3) Durata închirierii va fi de 5 (cinci) ani, începând cu data de 01.06.2017.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Goța Ioan Alexandru și soția Goța Marcela;
  1 ex. Diliman Dorin.
13 ex.
B.A.

